बता दें कि आतिफ मियां पाकिस्तानी मूल के मशहूर इकोनॉमिस्ट हैं। उनका पूरा नाम डॉक्टर आतिफ आर मियां है। फिलहाल प्रिंसटन विश्वविद्यालय में पढ़ाते हैं। उन्हें इकोनॉमिक्स के नोबल पुरस्कार का दावेदार माना जाता है। वह थॉमस पिकेटी, नॉरिएल रुबीनी और रघुराम राजन की श्रेणी के इकोनॉमिस्ट माने जाते हैं। वर्ष 2014 में आई उनकी किताब हाउस ऑफ डेट बताती है कि कैसे कर्ज के चक्रव्यूह ने 2008 के ग्लोबल आर्थिक संकट को बढ़ावा दिया। कैसे वह आज भी दुनिया भर की इकोनॉमी के लिए चुनौती बना हुआ है। किताब को चौतरफा सराहना मिली। आतिफ मियां गणित और कंप्यूटर साइंस में ग्रेजुएट हैं। उन्होंने MIT से इकोनॉमिक्स में PHD की है।